Forwarden har ikke trænet de sidste fjorten dage, og har dermed også misset AaB?s sidste tre kampe. - Jeg fik et slag på knæet i en træningskamp mod Frederikshavn, og det har generet mig lige siden. Det er en bruskskade, og skal jeg opereres, kræver det en længere pause. Det er udelukket, så jeg må kæmpe videre i resten af sæsonen. Men derefter er det slut. Jeg har min civile karriere at tage hensyn til, siger han til AL-Bankligaen.dk. For at kunne spille bliver han nødt til med jævne mellemrum at få fjernet væske fra knæet - og det er ikke holdbart i længden. - Jeg har haft en ledbåndsskade for otte år siden i knæet, ellers ingenting. Jeg havde glædet mig til nogle gode sæsoner at slutte af på, og så sker det her. Det er virkelig ærgerligt. Men jeg håber og satser på, at den her sæson bliver gennemført. Jeg er glad for at være tilbage sammen med gutterne i omklædningsrummet, siger Nordby-Tranholm til AL-Bankligaen.dk

Opsummering:
AaB Ishockey må sige farvel til Bo Nordby-Tranholm efter denne sæson: en knæskade sætter en stopper for karrieren.